smcproject/ml-wiki-sentences huggingface dataset:
രാജ്ഗോപാൽ നിരവധി പ്രധാന പദവികളും അംഗത്വങ്ങളും വഹിച്ചിട്ടുണ്ട്, അവയിൽ ചിലത് ശ്രദ്ധേയമാണ്: സ്ഥാപക അംഗം, വൈസ് പ്രസിഡന്റും മുൻ പ്രസിഡന്റും - ഇന്ത്യൻ ഹിപ് ആൻഡ് നീ സൊസൈറ്റി ലൈഫ് അംഗം - ഇന്ത്യൻ ആർത്രോപ്ലാസ്റ്റി അസോസിയേഷൻ ലൈഫ് അംഗം - ഇന്ത്യൻ ഓർത്തോപെഡിക് അസോസിയേഷൻ ലൈഫ് അംഗവും മുൻ പ്രസിഡന്റും - ഇന്ത്യൻ ആർത്രോസ്കോപ്പി അസോസിയേഷൻ ലൈഫ് അംഗം - ഇന്ത്യൻ അസോസിയേഷൻ ഓഫ് സ്പോർട്സ് മെഡിസിൻ സ്ഥാപക പ്രസിഡന്റും മുൻ സെക്രട്ടറിയും - ഏഷ്യ പസഫിക് ആർത്രോപ്ലാസ്റ്റി സൊസൈറ്റി അംഗം - ഇന്റർനാഷണൽ സൊസൈറ്റി ഓഫ് ആർത്രോസ്കോപ്പി, മുട്ട് ശസ്ത്രക്രിയ, ഓർത്തോപെഡിക് സ്പോർട്സ് മെഡിസിൻ (ഇസാക്കോസ്) അംഗം - ഇന്ത്യൻ മെഡിക്കൽ സയൻസസ് അക്കാദമി
ജനറൽ മെഡിക്കൽ കൗൺസിലിൽ (യുകെ) സ്ഥിരമായ രജിസ്ട്രേഷൻ അദ്ദേഹത്തിനുണ്ട്.
ഇതും കാണുക കാൽമുട്ട് മാറ്റിസ്ഥാപിക്കൽ ഓർത്തോപീഡിക് സർജൻ അവലംബം പുറത്തേക്കുള്ള കണ്ണികൾ
അർച്ചന മഹന്ത ഇംഗ്ലീഷ് വിലാസം https://ml.wikipedia.org/wiki/Archana_Mahanta
ഇന്ത്യയിലെ ആസാമിൽ നിന്നുള്ള ഒരു പ്രശസ്ത നാടോടി ഗായികയായിരുന്നു അർച്ചന മഹന്ത (ആസാമീസ്: অৰ্চনা মহন্ত) (18 മാർച്ച് 1949 - 27 ഓഗസ്റ്റ് 2020).
ആസാമീസ് നാടോടി സംഗീതത്തെ ജനപ്രിയമാക്കുന്നതിലും സംരക്ഷിക്കുന്നതിലും അർച്ചന മഹന്തയ്ക്കും അവരുടെ പരേതനായ ഭർത്താവ് ഖഗേൻ മഹന്തയ്ക്കും വലിയ സംഭാവനയുണ്ട്.
നിരവധി ഡ്യുയറ്റ് ഹിറ്റുകൾ പാടി സംഗീത ദമ്പതികൾ പലപ്പോഴും ഒരുമിച്ച് അവതരിപ്പിച്ചു.
അർച്ചന മഹന്ത ആസാമീസ് നാടോടി ഗായിക ഖാഗെൻ മഹന്തയുടെ ഭാര്യയും ജനപ്രിയ ഗായകൻ പാപോണിന്റെ അമ്മയുമായിരുന്നു.
അർച്ചന-ഖാഗൻ ജോഡിയുടെ ചില പ്രശസ്ത ഗാനങ്ങളിൽ ഇവ ഉൾപ്പെടുന്നു (ആസാമീസിൽ): ഭോർ ദുപോരിയ എ ഫൂൽ പാ ഹലിച്ചാ ജലിച്ച ഭൽ ലഗി ജയ് ഒ ചാറ്റിയോ മാറ്റിൽ ജുണ്ടി ഉലലേ തോരാതി ഉലബോ മരണം
അർച്ചന മഹന്ത 2020 ഓഗസ്റ്റ് 27-ന് അന്തരിച്ചു.
അവർ പ്രമേഹം, ഉയർന്ന രക്തസമ്മർദ്ദം, പാർക്കിൻസൺസ് രോഗം എന്നിവയാൽ ബുദ്ധിമുട്ടുകയായിരുന്നു.
അവലംബം ↑ ↑ {{ cite web }} :  CS1 maint: url-status ( link ) ↑ {{ cite web }} :  CS1 maint: url-status ( link ) ↑ {{ cite web }} :  CS1 maint: url-status ( link ) ↑ ↑ ↑ {{ cite web }} :  CS1 maint: url-status ( link ) ↑ {{ cite web }} :  CS1 maint: url-status ( link )
അർമീനിയൻ കല ഇംഗ്ലീഷ് വിലാസം https://ml.wikipedia.org/wiki/Armenian_art അർമേനിയൻ പെയിന്റിങ്
എ.ഡി. നാലാം നൂറ്റാണ്ടോടുകൂടി ക്രിസ്തുമതം അർമീനിയയിൽ പ്രചരിക്കാനാരംഭിക്കുന്നതിനു മുൻപുതന്നെ അവിടെയുണ്ടായിരുന്ന ജനങ്ങൾ അവരുടേതായ ചില ചിത്ര -ശില്പ(കലാ)സങ്കേതങ്ങൾ പുലർത്തുകയും പോഷിപ്പിക്കുകയും ചെയ്തിരുന്നു.
പക്ഷേ, അവയുടെ അവശിഷ്ടങ്ങൾ വളരെ വിരളമായേ കണ്ടെത്തപ്പെട്ടിട്ടുള്ളു.
ക്രിസ്തുവിനു മുൻപുള്ള നൂറ്റാണ്ടുകളിൽ പണികഴിപ്പിച്ചതെന്നു വിശ്വസിക്കപ്പെടുന്ന പ്രാകൃത പാഷണ്ഡൻ (Pagan) മാരുടെ നഷ്ടപ്രായമായ ഗാർണി ദേവാലയത്തിന്റെ അവശിഷ്ടങ്ങൾ യവന-റോമൻ സ്വാധീനതയെ വെളിപ്പെടുത്തുന്നുവെന്നാണ് ഗവേഷകന്മാർ കരുതുന്നത്.
രാജ്യത്തിന്റെ ദേശീയ ചരിത്രത്തിലെ മുഖ്യഘട്ടങ്ങൾക്കു സമാന്തരമായി അർമീനിയൻ കലാസംസ്കാരപരിണാമങ്ങളിലും വ്യക്തമായ ചില ദശാന്തരങ്ങൾ കാണാൻ കഴിയും.
ഇതിൽ ആദ്യത്തേത് അഞ്ചാം നൂറ്റാണ്ടു മുതൽ അറബി ആക്രമണം നടന്ന ഏഴാം നൂറ്റണ്ടിന്റെ മധ്യംവരെയാണ്; ഒൻപതാം നൂറ്റാണ്ടിന്റെ അവസാനം ബഗ്രതിദ് രാജവംശ സ്ഥാപനത്തോടുകൂടി ആരംഭിക്കുന്ന രണ്ടാംഘട്ടം സെൽജൂക് തുർക്കികളുടെ ആക്രമണകാല(11-ആം നൂറ്റാണ്ടിന്റെ മധ്യം)ത്തോടുകൂടി അവസാനിക്കുന്നു; 12-14 നൂറ്റാണ്ടുകളിൽ ജോർജിയയുടെയോ മംഗോളിയയുടെയോ സാമന്തപദവിയിൽ അർമീനിയൻ രാജാക്കന്മാരുടെ ഭരണത്തിൻകീഴിൽ ഈ പ്രദേശം കഴിഞ്ഞകാലം അർമീനിയൻ കലാ -സാംസ്കാരിക ചരിത്രത്തിലെ മൂന്നാംഘട്ടമായി വ്യവഹരിക്കപ്പെട്ടുവരുന്നു.
വാസ്തുശില്പം അർമീനിയൻ ശില്പ ഭംഗിയുള്ള ക്രൈസ്തവ ദേവാലയം
മധ്യത്തിൽ കുംഭകവും ചുറ്റും മൂന്നു വളച്ചുവാതിലുകളും ഉള്ള, കമാനാകൃതിയിൽ നിർമിച്ച ക്രൈസ്തവദേവാലയങ്ങളാണ് ആദ്യകാലത്തെ അർമീനിയൻ വാസ്തുശില്പത്തിന്റെ മാതൃകകൾ.
ഇരുവശവും നീണ്ട ഇടനാഴികളും അവയെ മധ്യശാലയിൽനിന്ന് വേർതിരിക്കുന്ന നിരനിരയായുള്ള തൂണുകളുമാണ് ഈ പള്ളികൾക്ക് ഉണ്ടായിരുന്നത്.
പല പ്രവേശനകവാടങ്ങളും അർധവൃത്താകൃതിയിലുള്ള വാതായനങ്ങളും ഇവയുടെ പ്രത്യേകതകളായിരുന്നു.
സമൃദ്ധമായി അലങ്കാരപ്പണികൾ ചെയ്തു മോടിപിടിപ്പിക്കപ്പെട്ടവയായിരുന്നു ഇവ.
കുരിശിന്റെ ആകൃതിയിൽ നിർമിച്ച പള്ളികളും ഇക്കൂട്ടത്തിലുണ്ട്; അതായത്, സമകോണമായി മൂന്നു വശത്തേക്കും ഉന്തിനിൽക്കുന്ന എടുപ്പുകളോടുകൂടിയവ.
ഇവ മൂന്നും ചേരുന്ന മധ്യഭാഗത്ത് മുകളിലാണ് ഒരു അഷ്ടഭുജമണ്ഡപത്തിൽ ഉയർന്നു നില്ക്കുന്ന കേന്ദ്രകുംഭകം.
ഈ പള്ളികളിൽ ചിലത് ഇപ്പോഴും കാണാം.
രണ്ടും മൂന്നും കാലഘട്ടങ്ങളിലും ഈ ശില്പമാതൃകകൾ തന്നെയാണ് അനുവർത്തിക്കപ്പെട്ടുവന്നത്; എന്നാൽ അക്കാലത്ത് പരിമാണപരമായി കെട്ടിടങ്ങളുടെ നീളം വർധിച്ചിരുന്നു.
1001-ൽ പണിപൂർത്തിയാക്കപ്പെട്ട അനി പട്ടണത്തിലെ ഭദ്രാസനപ്പള്ളിയാണ് അർമീനിയൻ ദേവാലയശില്പങ്ങളിൽ ഏറ്റവും പ്രാധാന്യം വഹിക്കുന്നത്.
പേർഷ്യയിലും മെസപ്പൊട്ടേമിയയിലും നിന്നു സംക്രമിച്ച ഇസ്ലാമിക ശില്പമാതൃകകളുടെ അതിപ്രസരം അല്പാല്പം കാണാമെങ്കിലും അർമീനിയൻ പള്ളികൾ അവയുടേതായ വ്യക്തിത്വം പുലർത്തിയിരുന്നു.
പ്രതിമാശില്പം അർമീനിയൻ പ്രതിമ
അലങ്കാരപ്രധാനമായ കൊത്തുപണിയിൽ മധ്യകാല അർമീനിയ അയൽരാജ്യങ്ങളെക്കാൾ വളരെ മുൻപിലെത്തിയിരുന്നു.
പള്ളികളുടെ വാതായനങ്ങളിലും കമാനങ്ങളുടെ ഇടയിലും കതകുകളിലും കട്ടിളപ്പടികളിലും കല്ലിലും തടിയിലുമായി നിരവധി കൊത്തുവേലകൾ അവർ ചെയ്തിരുന്നു.
പുഷ്പലതാദികളും രേഖീയശില്പങ്ങളും നിറഞ്ഞ പ്രസിദ്ധമായ ഒരു ക്രൈസ്തവദേവാലയമാണ് വാൻ തടാകത്തിലെ അഘ്താമർ ദ്വീപിലുള്ള കുരിശുപള്ളി (Church of the Holy Cross).
പൂർണമായും റിലീഫ് (Relief) ശില്പങ്ങൾകൊണ്ട് ആവരണം ചെയ്യപ്പെട്ട ശിലാനിർമിതമായ ഈ മന്ദിരം, ഈ മാതൃകയിലുള്ള മധ്യകാലവാസ്തുശില്പങ്ങളിൽ ഏറ്റവും പ്രാചീനമാണ് (10-ആം നൂറ്റാണ്ട്).
താൻ പണിയിച്ച ഈ പള്ളിയുടെ ഒരു ചെറുമാതൃക ഗാഗിക് രാജാവ് യേശുവിന് സമർപ്പിക്കുന്ന ഒരു ചിത്രം ഇതിന്റെ ചുവരിലുള്ളത് അത്യാകർഷകമാണ്.
ചിത്രകല അർമീനിയൻ ചിത്രം
വിചിത്രോപലഖചിതങ്ങളായ ശില്പങ്ങളുടെയും വിവിധ വർണാങ്കിതങ്ങളായ ചുവർ ചിത്രങ്ങളുടെയും ലഭ്യമായ അവശിഷ്ടങ്ങളിൽ നിന്നു തെളിയുന്നത് അർമീനിയൻ ദേവാലയങ്ങളുടെ ഉൾഭാഗങ്ങൾ പല ഇതിഹാസകഥാരംഗങ്ങളുടെയും ചിത്രീകരണങ്ങൾകൊണ്ടു മനോഹരമായിരുന്നിരിക്കണമെന്നാണ്.
യേശുവിന്റെയും കന്യാമറിയത്തിന്റെയും അപ്പൊസ്തലന്മാരുടെയും സുവിശേഷോപാഖ്യാനങ്ങളിലെ അംഗങ്ങളുടെയും ആലേഖ്യങ്ങൾ ഇക്കൂട്ടത്തിൽപ്പെടുന്നു.
എന്നാൽ പ്രകാശിതഹസ്തലിഖിത ങ്ങൾ (Illuminated Manuscripts) വഴിയാണ് അർമീനിയൻ ചിത്രരചനാ നൈപുണ്യത്തിന്റെ സവിശേഷതകൾ പിൽക്കാല തലമുറകൾ മനസ്സിലാക്കുന്നത്.
9-17 നൂറ്റാണ്ടുകൾക്കിടയിൽ നിർമിതമായ ഇത്തരം പല വിശിഷ്ടമാതൃകകളും ലഭ്യമാണ്.
ജന്തുസസ്യാദികളുടെ രൂപമാതൃകകൾ ചേർന്ന അരികുപാളങ്ങൾ ഈ താളിയോലകളെ മനോഹരമാക്കുന്നു.
നീലയും ചുവപ്പുമല്ലാതെ മറ്റു ചായങ്ങൾ അന്ന് ഉപയോഗിക്കപ്പെട്ടിരുന്നില്ല.
അർമീനിയൻകലയിൽ വ്യക്തമായ രണ്ടു ഭാവങ്ങൾ ദൃശ്യമാണ്.
ആലങ്കാരികവും കലാപരവുമായ മുൻതൂക്കത്തിനു കീഴിൽ മങ്ങിപ്പോകുന്ന മാനുഷികരൂപരചന പൌരസ്ത്യ സ്വാധീനതകളുടെ ഫലമാണ്.
നേരേമറിച്ച്, ബൈസാന്തിയൻ അതിപ്രസരമുള്ള ചിത്രശില്പലേഖനങ്ങളിലാകട്ടെ, നിശ്ചിത സങ്കേതങ്ങൾക്കു പ്രാധാന്യം കൊടുത്തുകൊണ്ടുള്ള യഥാതഥ ചിത്രീകരണങ്ങളാണ് അധികവും.
അവലംബം പുറത്തേക്കുള്ള കണ്ണികൾ http://www.roslin.com/ Archived 2012-04-26 at the Wayback Machine .
http://www.art.am/ Archived 2011-08-07 at the Wayback Machine .
http://armenianstudies.csufresno.edu/arts_of_armenia/index.htm Archived 2011-08-20 at the Wayback Machine .
http://www.russianartgallery.com/index.php?page=armenianart Archived 2011-02-10 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അർമീനിയൻ കല എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഷെയിൽ എണ്ണ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഷെയിൽ എണ്ണ , ഷെയിൽ പാറയെ പൈറോലൈസിസ്, ഹൈഡ്രോജനേഷൻ, തെർമൽ ഡിസൊല്യൂഷൻ തുടങ്ങിയ പ്രക്രിയകൾക്ക് വിധേയമാക്കി നിർമ്മിക്കുന്നതാണ്.
ഈ പ്രക്രിയകൾ വഴി, ഷെയിൽ പാറയിലുള്ള കാർബണിക പദാർഥത്തെ (കിറോജൻ) കൃത്രിമ എണ്ണയും വാതകവുമായി മാറ്റുന്നു.
ഇങ്ങനെ ലഭിക്കുന്ന എണ്ണ നേരിട്ട് അപ്പോൾത്തന്നെ ഉപയോഗിക്കുകയോ വീണ്ടും ശുദ്ധീകരിക്കാനായി മാറ്റുകയോ ചെയ്യുന്നു.
ഈ എണ്ണയിൽ ഹൈഡ്രജൻ ചേർക്കുകയും സൾഫർ , നൈട്രജൻ പോലുള്ള മാലിന്യങ്ങൾ നീക്കം ചെയ്യുകയും ചെയ്യുന്നു.
ഇങ്ങനെ ശുദ്ധീകരിച്ച എണ്ണ ക്രൂഡ് ഓയിലിൽനിന്നും ലഭിക്കുന്ന മറ്റ് എണ്ണകൾപോലെ തന്നെ ഉപയോഗിക്കാൻ കഴിയും.
ഇതും കാണുക Vaca Muerta എണ്ണപ്പാടം അവലംബം
ആദാം ഇംഗ്ലീഷ് വിലാസം https://ml.wikipedia.org/wiki/Adam
യഹൂദരുടേയും , ക്രിസ്ത്യാനികളുടേയും , മുസ്ലിംകളുടേയും വിശ്വാസപ്രകാരം ദൈവം സൃഷ്ടിച്ച ആദ്യ മനുഷ്യനാണ്‌ ആദം (Adam).
ആദ്യത്തെ മനുഷ്യൻ എന്ന നിലയിൽ ഖുർആൻ , ബൈബിൾ , തോറ എന്നിവയിൽ ആദമിന്റെ പേർ പ്രതിപാദിച്ചിട്ടുണ്ട്.
അദ്ദേഹത്തിന്റെ പത്നി ഹവ്വാ എന്നും കാ‍ണാം.
ചുവന്ന മണ്ണ് എന്നർത്ഥമുള്ള ആദാം എന്ന ഹീബ്രു പദത്തിൽ നിന്നാണ്‌ പേരിന്റെ ഉത്ഭവം.
ദൈവം മണ്ണിൽ നിന്നാണ്‌ ആദാമിനെ സൃഷ്ടിച്ചത് എന്ന വിശ്വാസമാണ്‌ അതിനു കാരണം.
യഹൂദവീക്ഷണം
ദൈവം ഭൂമിയുടെ നാലു ദിക്കിൽ നിന്നും മണ്ണെടുത്ത് ആദാമിനെ സൃഷ്ടിച്ചു.
ചുവന്ന മണ്ണുകൊണ്ട് രക്തവും കറുത്ത മണ്ണുകൊണ്ട് ഉദരവും വെള്ള മണ്ണുകൊണ്ട് എല്ലുകളും ഞരമ്പുകളും പച്ച മണ്ണുകൊണ്ട് ചർമവും നിർമിച്ചു എന്നാണ് വിശ്വാസം.
ദൈവം ലോകത്തെ തൻറെ ആത്മാവിനാൽ നിറയ്ക്കുന്നതിനാൽ ലോകം ദൈവത്തിൻറെ പ്രതിരൂപമായ ആത്മാവിനെ  ശരീരത്തിൽ പ്രവേശിപ്പിച്ചു.
ദൈവം എല്ലാം കാണുകയും മറ്റാർക്കും ദൈവത്തെ കാണാൻ കഴിയാത്തപോലെ ആത്മാവ് എല്ലാം കാണുകയും ആത്മാവിനെ ആർക്കും കാണാൻ കഴിയാതിരിക്കുന്നു.
ആദാമും ലിലിത്തും ഹവ്വയും
വ്യാഖ്യാതാക്കളായ യഹൂദ പുരോഹിതരെ കുഴപ്പത്തിൽ ചാടിക്കുന്ന ഒരു ഭാഗമാണ് ഉത്പത്തിയുടെ ഒന്നാം പുസ്തകം.
പുരുഷനെയും സ്ത്രീയെയും ദൈവം ഒരേ സമയം സൃഷ്ടിച്ചു എന്നാണ് അതിൽ വിവരിച്ചിരിക്കുന്നത്.
ഉത്പത്തിയുടെ രണ്ടാം പുസ്തകം പറയുന്നത് അവരെ പ്രത്യേകം സൃഷ്ടിച്ചു എന്നാണ്.
ആദ്യഭാഗം പറയുന്നതനുസരിച്ചു ദൈവം ആദാമിനോടൊപ്പം സൃഷ്ടിച്ച സ്ത്രീയ്ക്ക് ലിലിത്ത് എന്ന് പേരിട്ടുവെന്നാണ്.
ലിലിത്ത് ആദാമിനു കീഴ്‌പ്പെടണം എന്ന് ആദാമും ആദാം ലിലിത്തിനു കീഴ്‌പ്പെടണം എന്ന് ലിലിത്തും വാശിപിടിച്ചു.
അങ്ങനെ അവർ തമ്മിൽ പിണങ്ങുകയും ലിലിത്ത് ആദാമിനെ വിട്ടു ദൂരേയ്ക്ക് പോവുകയും ചെയ്തു.
അതിനുശേഷമാണ് ആദാമിൻറെ വാരിയെല്ലിൽ നിന്ന് ദൈവം ഹവ്വയെ സൃഷ്ടിച്ചത്.
സർപ്പത്തിന്റെ രൂപത്തിൽ വന്ന സാത്താൻ ആദാമിനെ സമീപിക്കാതെ ഹവ്വയെ സമീപിച്ചു.
വിലക്കപ്പെട്ട കനി ഭക്ഷിക്കരുത് എന്ന ദൈവവാക്യം ദൈവത്തിൽ നിന്ന് നേരിട്ടു കേട്ടത് ആദാമാണ്.
ഹവ്വയ്ക്ക് ആദാമിൽ നിന്നുള്ള ഒരു കേട്ടറിവു മാത്രമായിരുന്നു അത്.
അതിനാലാണ് സർപ്പം ഹവ്വയെ സമീപിച്ചത്.
കനി ഭക്ഷിക്കാൻ സർപ്പം ഹവ്വയെ പ്രലോഭിപ്പിക്കുകയും ഹവ്വ അനുസരിക്കുകയും ചെയ്തു.
അതോടെ ശിക്ഷാവിധി ഹവ്വയിൽ പതിക്കുകയും മരണം അവളോടൊപ്പം നിഴലായി കൂടുകയും ചെയ്തു.
താൻ മരിച്ചു കഴിഞ്ഞാൽ ആദാം മറ്റൊരു സ്ത്രീയുടെ സ്വന്തമാകും എന്ന് ധരിച്ച ഹവ്വ ആദാമിനെയും ആ കനി ഭക്ഷിക്കുവാൻ നിർബന്ധിച്ചു.
അങ്ങനെ ആദാമും ശിക്ഷാവിധി ഏറ്റുവാങ്ങി.
ഇരുവരെയും ദൈവം ഭൂമിയിലേക്കു തള്ളി.
ഭാര്യയെ അനുസരിക്കേണ്ടവനല്ല ആദാം, മറിച്ച് ആദാം അവളുടെ തലവൻ ആയിരിക്കേണ്ടവനായിരുന്നു എന്നതാണ് ദൈവത്തിൻറെ ന്യായം.
ക്രിസ്തീയ വീക്ഷണം ബൈബിളിലെ പരാമർശങ്ങൾ
ബൈബിൾ പഴയ നിയമത്തിലെ ഉല്പത്തിപുസ്തകത്തിൽ ഒന്നാം അദ്ധ്യായത്തിലെ 26,27 വചനങ്ങളിൽ ദൈവം മനുഷ്യനെ സൃഷിടിക്കുന്നതിനെ കുറിച്ച് പരാമർശിക്കുന്നുണ്ട്.
“ അനന്തരം ദൈവം: നാം നമ്മുടെ സ്വരൂപത്തിൽ നമ്മുടെ സാദൃശ്യപ്രകാരം മനുഷ്യനെ ഉണ്ടാക്കുക; അവർ സമുദ്രത്തിലുള്ള മത്സ്യത്തിന്മേലും ആകാശത്തിലുള്ള പറവജാതിയിന്മേലും മൃഗങ്ങളിന്മേലും സർവ്വഭൂമിയിന്മേലും ഭൂമിയിൽ ഇഴയുന്ന എല്ലാ ഇഴജാതിയിന്മേലും വാഴട്ടെ എന്നു കല്പിച്ചു.
ഇങ്ങനെ ദൈവം തന്റെ സ്വരൂപത്തിൽ മനുഷ്യനെ സൃഷ്ടിച്ചു, ദൈവത്തിന്റെ സ്വരൂപത്തിൽ അവനെ സൃഷ്ടിച്ചു, ആണും പെണ്ണുമായി അവരെ സൃഷ്ടിച്ചു.
” — ബൈബിൾ (മലയാളവിവിർത്തനം) , 1:26-27 ഇസ്ലാമിക വീക്ഷണം
ആദം (അറബിയിൽ آدم) മുസ്ലിം മതവിശ്വാസ പ്രകാരം ഭൂമിയിലെ ആദ്യത്തെ മനുഷ്യനും ആദ്യത്തെ പ്രവാചകനുമാണ്.
ദൈവത്തിൻറെ വിധിവിലക്കുക്കൾ അനുസരിച്ച് സ്വർഗ്ഗത്തിൽ ജീവിച്ചുകൊണ്ടിരിക്കെ ഇബ്‌ലീസ് എന്ന ചെകുത്താന്റെ വഞ്ചനയിൽ കുടുങ്ങി ഭക്ഷിക്കരുത് എന്ന് നിർദ്ദേശിച്ചിരുന്ന ഒരു പഴം ഭക്ഷിച്ച കാരണത്താൽ അല്ലാഹു ആദമിനെ സ്വർഗ്ഗത്തിൽ നിന്നും ഭൂമിയിലേക്ക് അയച്ചു.
ആദം ശ്രീലങ്കയിലാണ് വന്നിറങ്ങിയതെന്നു പറയപ്പെടുന്നുണ്ട് .
മക്കയിലെ അറഫയിലെ ജബലുറഹ്മ എന്ന മലയിൽ വച്ചാണ് ആദം ഹവ്വയെ കണ്ടു മുട്ടിയത് .
ആദമിൻറെ പുത്രന്മാരാണ് ഹാബീലും ഖാബീലും.
ഖുർ‌ആനിലെ പരാമർശങ്ങൾ‍
ഖുർ‌ആനിലെ മൂന്നാമത്തെ അദ്ധ്യായമായ ആലി ഇമ്രാൻ(ഇമ്രാൻറെ കുടുബം)‍ ആദമിനെ കുറിച്ച് പരാമർശിച്ചിട്ടുണ്ട്.
അല്ലാഹുവെ സംബന്ധിച്ചിടത്തോളം ഈസായെ ഉപമിക്കാവുന്നത്‌ ആദമിനോടാകുന്നു.
അവനെ (അവൻറെ രൂപം) മണ്ണിൽ നിന്നും അവൻ സൃഷ്ടിച്ചു.
(3.59) - {{{2}}}
തീർച്ചയായും ആദമിനെയും നൂഹിനെയും ഇബ്രാഹീം കുടുംബത്തേയും ഇംറാൻ കുടുംബത്തേയും ലോകരിൽ ഉൽകൃഷ്ടരായി അല്ലാഹു തെരഞ്ഞെടുത്തിരിക്കുന്നു.
(3.33) - {{{2}}}
രണ്ടാം അദ്ധ്യായത്തിൽ (അൽ-ബകറ) ഇബ്‌ലീസിനെ കുറിച്ച് പറയുന്നിടത്ത്.
ആദമിനെ നിങ്ങൾ പ്രണമിക്കുക എന്ന്‌ നാം മലക്കുകളോട്‌ പറഞ്ഞ സന്ദർഭം ( ശ്രദ്ധിക്കുക ) .
അവർ പ്രണമിച്ചു; ഇബ് ലീസ് ഒഴികെ.
അവൻ വിസമ്മതം പ്രകടിപ്പിക്കുകയും അഹംഭാവം നടിക്കുകയും ചെയ്തു.
അവൻ സത്യനിഷേധികളിൽ പെട്ടവനായിരിക്കുന്നു.
(2.34) - {{{2}}}
അവൻ(അല്ലാഹു) ആദമിനു നാമങ്ങളെല്ലാം പഠിപ്പിച്ചു.
എന്നിട്ട് ആ പേരിട്ടവയെ അവൻ മലക്കുകളെ കാണിച്ചു.
എന്നിട്ടവൻ ആജ്ഞാപിച്ചു.
നിങ്ങൾ സത്യവാന്മാരാണെങ്കിൽ ഇവയുടെ നാമങ്ങൾ എനിക്കു പറഞ്ഞുതരൂ.
അവർ പറഞ്ഞു: നിനക്ക്‌ സ്തോത്രം.
നീ പഠിപ്പിച്ചുതന്നതല്ലാത്ത യാതൊരു അറിവും ഞങ്ങൾക്കില്ല.
നീ തന്നെയാണ്‌ സർവ്വജ്ഞനും അഗാധജ്ഞാനിയും.
(2.31,32) - {{{2}}}
അഞ്ചാം അദ്ധ്യായത്തിൽ (അൽ-മാഇദ)
( നബിയേ, ) നീ അവർക്ക്‌ ആദമിൻറെ രണ്ടുപുത്രൻമാരുടെ വൃത്താന്തം സത്യപ്രകാരം പറഞ്ഞുകേൾപിക്കുക: അവർ ഇരുവരും ഓരോ ബലിയർപ്പിച്ച സന്ദർഭം, ഒരാളിൽ നിന്ന്‌ ബലി സ്വീകരിക്കപ്പെട്ടു.
മറ്റവനിൽ നിന്ന്‌ സ്വീകരിക്കപ്പെട്ടില്ല.
മറ്റവൻ പറഞ്ഞു: ഞാൻ നിന്നെ കൊലപ്പെടുത്തുക തന്നെ ചെയ്യും.
അവൻ ( ബലിസ്വീകരിക്കപ്പെട്ടവൻ ) പറഞ്ഞു: ധർമ്മനിഷ്ഠയുള്ളവരിൽ നിന്നു മാത്രമേ അല്ലാഹു സ്വീകരിക്കുകയുള്ളൂ.
(5.27) - {{{2}}} ആദമുമായി ബന്ധപ്പെട്ട ഐതിഹ്യങ്ങൾ ആ‍ദം മല ഒരു ദൂരക്കാഴ്ച
ആദംനബി ശ്രീ ലങ്കയിലുള്ള ആദം കൊടുമുടിയിലാണ്‌ വന്നിറങ്ങിയതെന്ന് വിശ്വസിക്കുന്ന മുസ്ലീങ്ങൾ ഉണ്ട്.
ശ്രീലങ്കക്ക് അറബിയിൽ ശറന്ദീബ് എന്ന് പറയുന്നു.
ഇവിടെയുള്ള കാൽ പാടുകൾ ആദംനബിയുടെതാണെന്നാണ് അവർ വിശ്വസിക്കുന്നത്.
എന്നാൽ ഇതേ കാല്പാദങ്ങളുടെ പ്രതിരൂപത്തെ ഹിന്ദുക്കൾ ശിവന്റേതായും ക്രിസ്ത്യാനികൾ തോമാശ്ലീഹയുടേതായും ബുദ്ധമതവിശ്വാസികൾ ഗൗതമബുദ്ധന്റേതാണെന്നും കരുതിപ്പോരുന്നു.
മക്കയിലെ അറഫയിൽ വച്ചാണ് ആദം ഹവ്വയെ കണ്ടു മുട്ടിയത്.
ആദം നബിയുടെ ഉയരം 60 മുഴമാണെന്ന് നിവേദനം ചെയ്തിട്ടുണ്ട് ആദമിൻറെ ചിത്രീകരണങ്ങൾ ആദം ചിത്രകാരന്റെ ഭാവനയിൽ; മൈക്കലാഞ്ചലോയുടെ The Creation of Adam , എന്ന ചുവർചിത്രം.
വത്തിക്കാനിലെ സിസ്റ്റീൻ ചാപ്പലിൽ സ്ഥാപിക്കപ്പെട്ടിരിക്കുന്ന മൈക്കലാഞ്ചലോയുടെ The Creation of Adam , എന്ന ചുവർ ചിത്രത്തിൽ ദൈവം ആദത്തെ സൃഷ്ടിക്കുന്നതായും ഹവ്വാ ദൈവകരങ്ങളിലിരിക്കുന്നതായും ഭാവനാനുസൃതമായി ചിത്രീകരിച്ചിരിക്കുന്നു.
ഇത് ഉല്പത്തി പുസ്തകത്തിലെ മനുഷ്യസൃഷ്ടിയെക്കുറിച്ചുള്ള വിവരണവുമായി പൂർണ്ണമായി യോജിക്കുന്നില്ലെങ്കിലും, പാശ്ചാത്യ ചിത്രകലയിൽ ആദത്തെയും ഹവ്വയെയും സൃഷ്ടിക്കുന്നതിനെക്കുറിച്ച് പ്രതിപാദിക്കുന്ന ഏറ്റവും പ്രസിദ്ധമായ കലാസൃഷ്ടിയാണ്‌.
ഇതും കൂടി കാണുക ആദം കൊടുമുടി അവലംബം ↑ {{ cite book }} : Cite has empty unknown parameter: | coauthors= ( help ) ↑ [Hendel, Ronald S (2000).
/ "Adam".
In David Noel Freedman (ed.).
] Eerdmans Dictionary of the Bible.
Eerdmans.
ISBN 9789053565032 .
↑ [Schwartz, Howard (2006)/ Tree of Souls: The Mythology of Judaism] Oxford University Press.
ISBN 9780195327137 ↑ http://www.myislamweb.com/forum/showthread.php?t=6733%5Bപ്രവർത്തിക്കാത്ത+കണ്ണി%5D ↑ ↑ {{ cite book }} : Cite has empty unknown parameter: | coauthors= ( help ) ↑ Sahih Bukhari Volume 4, Book 55, Number 543 ↑ കുറിപ്പുകൾ ഇസ്ലാമിലെ പ്രവാചകന്മാർ ആദം ഇദ്‌രീസ് നൂഹ് ഹൂദ് സ്വാലിഹ് ഇബ്രാഹിം ലൂത്ത് ഇസ്മായിൽ ഇസ്ഹാഖ് യഅഖൂബ് യൂസുഫ് അയ്യൂബ് ശുഐബ് മൂസാ ഹാറൂൻ ദുൽ കിഫ്‌ൽ ദാവൂദ് സുലൈമാൻ ഇൽയാസ് അൽ യസഅ് യൂനുസ് സക്കരിയ യഹ്‌യ ഈസാ മുഹമ്മദ് ക സ തി കുറിപ്പുകൾ
ആപ്സ് ഇംഗ്ലീഷ് വിലാസം https://ml.wikipedia.org/wiki/Apse ഒരു ക്രിസ്ത്യൻ പള്ളിയുടെ ആപ്സ് ക്രിസ്ത്യൻ കത്തീഡ്രലുകളുടെ അടിത്തറയുടെ സാമാന്യപ്ലാൻ - ആപ്സ് ചാരനിറത്തിൽ സൂചിപ്പിച്ചിരിക്കുന്നു
പള്ളികൾ പോലുള്ള കെട്ടിടങ്ങളുടെ ഒരറ്റത്ത് പുറത്തേക്ക് തള്ളിനിൽക്കുന്ന അർദ്ധവൃത്താകാരമായ എടുപ്പുകളെയാണ് ആപ്സ് ( ഇംഗ്ലീഷ് : Apse ) എന്നുപറയുന്നത്.
പള്ളികളിൽ അൾത്താരയുടെ ഭാഗത്താണ് ഇത്തരം എടുപ്പ് കാണുക.
അർധവൃത്താകൃതിയിലോ ബഹുകോണാകൃതിലോ ആപ്സ് കാണപ്പെടുന്നു.
ഇതിന്റെ മുകൾ ഭാഗം സാധാരണയായി അർധ കുംഭാകൃതിയിലായിരിക്കും.
യൂറോപ്പിലെ പ്രാചീന ക്രൈസ്തവ ദേവാലയങ്ങളിൽ ഈ എടുപ്പിനുള്ളിലാണ് ഗായകസംഘം അണിനിരന്ന് ആരാധനയിൽ പങ്കുകൊണ്ടിരുന്നത്.
പ്രതിമാശില്പം പ്രതിഷ്ഠിക്കാനുള്ള വേദി
ദേവാലയത്തിലെ പ്രധാന പ്രതിമാശില്പം പ്രതിഷ്ഠിക്കാനുള്ള വേദിയായും ഈ സ്ഥാനം ഉപയോഗിച്ചിരുന്നു.
ദേവാലയങ്ങളുടെ ചുമരിൽ ഉള്ളിലേക്ക് അർധവൃത്താകൃതിയിൽ ഒരുൾവളവ് ഉണ്ടാക്കി അതിനുള്ളിൽ പ്രതിമ സ്ഥാപിക്കുന്ന പതിവ് ഇതേത്തുടർന്ന് നിലവിൽ വന്നു.
ഇതിനും ആപ്സിൻ്റെ ആകൃതിയാണുള്ളത്.
ക്രൈസ്തവ ദേവാലയങ്ങളിലെ ഏറ്റവും ഉയർന്നഭാഗം അർധവൃത്താകൃതിയിൽ വളച്ചുപണിത് അതിനുള്ളിൽ ആൾത്താര ഉറപ്പിക്കാറുണ്ട്.
ഇതിനും വാസ്തു വിദ്യപ്രകാരം ആപ്സ് എന്ന എന്ന പേരുതന്നെ സാങ്കേതികമായി ഉപയോഗിക്കുന്നു.
പുരോഹിതന്മാരുടെ ഇരിപ്പിടം
ആൾത്താരയ്ക്കു പിറകിൽ വളഞ്ഞ ഭിത്തിയോട് ചേർത്ത് അർധവൃത്താകൃതിയിൽ ഒരു ശിലാസ്തഭം പണിയിക്കപ്പെട്ടുവന്നു.
പ്രാചീന ക്രൈസ്തവ ദേവാലയങ്ങളിൽ പുരോഹിതന്മാർക്കിരിക്കുവാൻ ഇവിടം ഉപയോഗിച്ചിരുന്നു.
ഭദ്രാസന ദേവലയങ്ങളിൽ ഇത്തരം തല്പത്തിന്റെ നടുവിൽ ഏതനും പടികൾ ഉയർത്തിക്കെട്ടി അതിൽ ഒരു സിംഹാസനം സ്ഥപിച്ചിരിക്കും.
ഈ സിംഹാസനം ഭദ്രാസന ഇടവകയുടെ അധിപനായ മെത്രാന്റെയോ മെത്രാപ്പൊലിത്തായുടെയോ ഔദ്യോഗിക ഇരിപ്പിടമായിരിക്കും.
കോൺസ്റ്റാന്റൈൻ ചക്രവർത്തിയുടെ കാലം
കോൺസ്റ്റാന്റൈൻ ചക്രവർത്തിയുടെ കാലത്ത് പശ്ചിമയൂറൊപ്പിൽ നിർമ്മിക്കപ്പെട്ട ദേവാലയങ്ങളിൽ ആപ്സിൻ്റെ ദർശനം പടിഞ്ഞാറഭിമുഖമായിട്ടായിരുന്നു.
പിൽക്കാലത്ത് പൗരസ്ത്യരെ അനുകരിച്ച് കിഴക്കോട്ടഭിമുഖമായി ആപ്സ് നിർമിച്ചു വന്നു.
ഇന്നു മിക്ക ദേവാലയങ്ങളിലും ഈ സമ്പ്രദായമാണ് തുടർന്നു വരുന്നത്.
കുരിശിന്റെ ആകൃതിയിൽ നിർമ്മിക്കപ്പെട്ടിട്ടുള്ള പലദേവാലയങ്ങളിലും വശങ്ങളിലേക്കുള്ള എടുപ്പുകൾ പ്രധാന ശാലയുമായി സന്ധിക്കുന്ന സ്ഥാനത്ത് കമാനാകൃതിയിലുള്ള തുറന്ന വാതായനങ്ങളോടുകൂടിയ ഒരു ശില്പശൈലി സീകരിക്കപ്പെട്ടിരുന്നു.
ഈ സന്ധി സ്ഥാനത്ത് ആൾത്താരയോ പ്രതിമയോ സ്ഥാപിക്കാം.
മേൽക്കൂര കുംഭാകൃതിയിലും ആയിരിക്കും.
ഈ കുംഭത്തിന്റെ മധ്യഭാഗത്ത് നിന്നും അർധവൃത്തകൃതിയിലുള്ള ചുവരുകളിൽ ചെന്നവസനിക്കതക്കവണ്ണം ഉണ്ടാക്കുന്ന എടുപ്പിനും ആപ്സ് എന്നു പറയാം.
ദേവാലയ ഗായക സഘങ്ങളുടെ ആവിർഭാവത്തൊടെ പുരോഹിതന്മാർക്കിരിക്കൻ പണിത ശിലാതല്പത്തിന്റെ സ്ഥാനം ഗയകർക്കായി ഒഴിച്ചിടേണ്ടി വന്നു.
അതോടെ ആൾത്താര കുറെക്കൂടി പിന്നിലേക്കു മാറ്റിസ്ഥപിക്കുകയും അലങ്കാരവസ്തുക്കൾ വൈക്കുവനുള്ള സ്ഥലമായി ആസ്പേ മാറ്റപ്പെടുകയും ചെയ്തു.
ഈ ഭാഗം മിക്കവാറും വെണ്ണക്കല്ലുകൾ പാകി മോടിപിടിപ്പിച്ചിരിക്കും.
കമാനാകൃതിയിൽ ഉൾവളവോടെ ഭിത്തിക്കുള്ളിലെക്കു പണിഞ്ഞിട്ടുള്ള അറകളുടെ ഉപരിതലം വിവിധവർണ്ണങ്ങളിലുള്ള സ്ഫടിക കഷണങ്ങൾ ചേർത്തുണ്ടാക്കുന്ന മൊസെക്കുകൊണ്ട് അലങ്കരിച്ചിരിക്കും.
അരാധനാക്രമങ്ങളിൽ ഉണ്ടായമാറ്റം
6-ആം നൂറ്റാണ്ടിൽ ആരാധനാ ക്രമങ്ങളിലുണ്ടായ മാറ്റത്തെത്തുടർന്ന് ഗായർക്കായുള്ള ആപ്സ് കൂടാതെ പുതുതായി ഒരാപ്സ് കൂടി നിർമ്മിക്കേണ്ടിവന്നു.
പുതിയ ആപ്സിന് ദേവാലയത്തിന്റെ പർശ്വഭിത്തിയുടെ അഗ്രഭാഗത്തായി സ്ഥാനം നിർണയിക്കപ്പെട്ടു.
ദേവലയങ്ങളുടെ വശങ്ങളിൽ കുറുകെ മുറികൾ പണിയുന്ന സന്ദർഭത്തിൽ അത്തരം മുറികളുടെ അഗ്രഭാഗത്ത് ആപ്സുകൾ പണിതുവന്നു.
പ്രധാന ദേവലയത്തോട് ചേർന്ന് ആപ്സ് ചാപ്പലുകൾ പണിയുന്ന പതിവ് യൂറോപ്പിൽ നിലവിൽ വന്നു ഇറ്റലിയിൽ വലിയ മാറ്റങ്ങളൊന്നു വരുത്താതെ കമാനങ്ങൾ കൊണ്ട് കൂടുതൽ ആകർഷകമാക്കി ആപ്സുകൾ നിർമിച്ചുപോന്നു.
ആകൃതിയും സ്ഥാനവും കണക്കിലെടുക്കുമ്പോൾ ഒരുവശം തുറസ്സായും മറുവശം അടച്ചുമുള്ള ഇതിന്റെ ഘടന അവിടെ സ്ഥാപിക്കപ്പെടുന്ന ആൾത്താരയ്ക്കോ പ്രതിമയ്ക്കോ ആകെഒരെടുപ്പും ചന്തവും ഉളവാക്കുന്നു.
ആധുനിക കാലത്ത് ആപ്സുകൾ ദേവാലയങ്ങളിൽ മാത്രമല്ല മറ്റുപൊതുസ്ഥാപനങ്ങളിലും നിർമ്മിക്കുവൻ തുടങ്ങിയിട്ടുണ്ട്.
ഇതും കാണുക ട്രാൻസെപ്റ്റ് ചിത്രശാല Triple apse of Basilica di Santa Giulia , northern Italy .
East end of the abbey church of Saint-Ouen , showing the chevet , Rouen, Seine-Maritime .
A chevet apse vault.
A simple apse set into the east end of St Chad's parish church, at Poulton-le-Fylde , Lancashire.
The decorated apse of the Cathedral of Monreale , Sicily .
The apse of St. Martin church in Busskirch , community Jona , Switzerland.
Apse for Torah Ark in the ancient Maon Synagogue .
The triple apse of an Orthodox church.
അവലംബം പുറത്തേക്കുള്ള കണ്ണികൾ http://www.pitt.edu/~medart/menuglossary/apse.htm http://www.oxforddictionaries.com/definition/english/apse Archived 2013-11-19 at the Wayback Machine .
http://www.isola-comacina.it/en/the-island/interactive-map/the-twin-apse-baptismal-hall/ Archived 2014-01-18 at the Wayback Machine .
ആമസോൺ അലെക്സ
ആമസോൺ വികസിപ്പിച്ച ഒരു ഇന്റലിജന്റ് പേഴ്‌സണൽ അസിസ്റ്റന്റ് ആണ് അലെക്സ .
ആമസോണിന്റെ ഗവേഷണവിഭാഗമായ ആമസോൺ ലാബ്126 വികസിപ്പിച്ച ഈ സാങ്കേതികവിദ്യ ആമസോൺ എക്കോ , ആമസോൺ എക്കോ ഡോട്ട് തുടങ്ങിയ ഉപകരണങ്ങളിൽ ആണ് ആദ്യമായി ഉപയോഗിച്ചത്.
ശബ്ദം മുഖേന മനുഷ്യരുമായി ആശയവിനിമയം നടത്താനും, മ്യൂസിക്/ഓഡിയോബുക്ക് എന്നിവ പ്ലേ ചെയ്യാനും, വാർത്തകൾ, കാലാവസ്ഥാ വിവരങ്ങൾ തത്സമയം ലഭ്യമാക്കാനും ഈ സംവിധാനത്തിന് കഴിയും .
മറ്റ് സ്മാർട്ട് ഉപകരണങ്ങളെ നിയന്ത്രിച്ച് അതുവഴി ഒരു
ഹോം ഓട്ടോമേഷൻ സംവിധാനമായി പ്രവർത്തിക്കാനും ഇതിന് ശേഷിയുണ്ട്.
ഈ സംവിധാനം ലഭ്യമായ മിക്ക ഉപകരണങ്ങളേയും പ്രവർത്തനക്ഷമാക്കാൻ എക്കോ എന്ന ഉണർത്ത് പദം ഉപയോഗിച്ചാൽ  മതിയാകു.
2017 നവംബറിൽ ഇംഗ്ളീഷ് ഭാഷയിളുള്ള പതിപ്പ് കാനഡയിൽ വിപണിയിലെത്തി.
2017 സെപ്തംബറിലെ കണക്കുകൾ പ്രകാരം, അലക്സയുടെയും അനുബന്ധ ഉത്പന്നങ്ങളുടെയും വികസനത്തിന് ആമസോൺ 5,000-ത്തിലധികം ജീവനക്കാരുടെ സേവനം ഉപയോഗിക്കുന്നു.
വിപണിയിൽ ധാരാളം അലക്‌സാ എക്കോ ഉപകരണങ്ങൾ ലഭ്യമാണ്.
നമുക്ക് നമ്മുടെ ഇഷ്ടാനുസരണം വാങ്ങാം.
അലക്സയും എക്കോയും തമ്മിലുള്ള വ്യത്യാസം നോക്കാം.
അലക്‌സയും എക്കോ ഉപകരണവും തമ്മിൽ വ്യത്യാസമില്ലെന്നാണ് മിക്കവരും കരുതുന്നത്.
ലളിതമായി പറഞ്ഞാൽ, ആമസോണിന്റെ ഒരു ശബ്ദ സേവനമാണ് അലക്‌സ.
ഇത് AI അടിസ്ഥാനമാക്കിയുള്ള ശബ്ദ സഹായമാണ്.
നമ്മൾ Alexa-ലേക്ക് ഒരു വോയ്‌സ് കമാൻഡ് നൽകുമ്പോൾ, alexa വോയ്‌സ് കമാൻഡ് പ്രോസസ്സ് ചെയ്യും, ഉചിതമായ ഔട്ട്‌പുട്ട് ഒരു പ്രോസസ്സ് അല്ലെങ്കിൽ വോയ്‌സ് രൂപത്തിൽ നൽകും.
നമ്മൾ സ്‌മാർട്ട് ഉപകരണങ്ങൾ അലക്‌സയുമായി കണക്‌റ്റ് ചെയ്‌തിട്ടുണ്ടെങ്കിൽ, ഒരു സ്‌മാർട്ട് ബൾബ് ഓണാക്കണമെങ്കിൽ, "അലെക്‌സ" എന്ന അലക്‌സാ വേക്ക് വേഡ് ഉപയോഗിച്ച് ഞങ്ങൾ ഒരു വോയ്‌സ് കമാൻഡ് നൽകും.
Alexa വോയ്‌സ് കമാൻഡ് സ്വീകരിക്കാനും കേൾക്കാനും Alexa വോയ്‌സ് അസിസ്റ്റൻസ് സെർവറുകളിലേക്ക് കൈമാറാനും കഴിയുന്ന ഒരു സ്‌മാർട്ട് സ്‌പീക്കറാണ് എക്കോ.
അലക്‌സയ്ക്ക് ചുറ്റും ഒരു റിംഗ് ലൈറ്റ് ഉണ്ട്, അലക്‌സാ ഞങ്ങളുടെ കമാൻഡ് കേൾക്കുമ്പോൾ അത് നീല നിറത്തിൽ പ്രകാശിക്കും.
2017 ഡിസംബറിലെ കണക്കുകൾ പ്രകാരം 33 രാജ്യങ്ങളിൽ അലെക്സാ സേവനം ലഭ്യമാണ്.
2018 ൽ ഓസ്ട്രേലിയയിലും ന്യൂസിലൻഡിലും സേവനം ലഭ്യമാകുമെന്ന്‌ തുടങ്ങുമെന്ന് ആമസോൺ സ്ഥിരീകരിച്ചു.
പുറത്തിറങ്ങിയ തീയതി Date Country November 6, 2014 (limited)
June 28, 2015 (full) യുണൈറ്റഡ് സ്റ്റേറ്റ്സ് September 28, 2016 യുണൈറ്റഡ് കിങ്ഡം October 26, 2016 ജെർമനി ഓസ്ട്രിയ October 4, 2017 (limited) ഇന്ത്യ December 5, 2017 കാനഡ December 8, 2017 ബെൽജിയം ബൊളീവിയ ബൾഗേറിയ ചിലി കൊളംബിയ Costa Rica സൈപ്രസ് ചെക്ക് റിപ്പബ്ലിക്ക് ഇക്വഡോർ El Salvador എസ്തോണിയ ഫിൻലൻഡ് ഗ്രീസ് ഹംഗറി ഐസ്‌ലൻഡ് ലാത്‌വിയ ലിച്ചൻസ്റ്റൈൻ ലിത്ത്വാനിയ ലക്സംബർഗ് മാൾട്ട നെതർലൻഡ്സ് പാനമ പെറു പോളണ്ട് Portugal സ്ലോവാക്യ സ്വീഡൻ ഉറുഗ്വേ അവലംബം ബാഹ്യ കണ്ണികൾ Amazon Alexa Web Portal Alexa Skills Store on Amazon.com Alexa Compatible Devices on Amazon.com Amazon Alexa for Developers Amazon Alexa on iTunes Preview iTunes Amazon Alexa on iTunes Preview Amazon Alexa on Google Play Alexa Conference Archived 2022-08-31 at the Wayback Machine .
ഫ്രാക്കിംഗ് ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2014 ഏപ്രിൽ മുതൽ തുടരുന്നു.
ഭൂമിക്കടിയിലുള്ള പാറകൾ ഉന്നത മർദ്ദത്തിലുള്ള ദ്രാവകം ഉപയോഗിച്ച് തകർത്ത് അതിൽ അടങ്ങിയിട്ടുള്ള ഇന്ധനത്തിനായി ഉപയോഗിക്കാവുന്ന വാതകങ്ങൾ ഖനനം ചെയ്യുന്ന ഒരു രീതിയാണ് ഫ്രാക്കിംഗ് (Fracking അല്ലെങ്കിൽ Hydraulic fracturing) ഇതും കാണുക Vaca Muerta എണ്ണപ്പാടം
ആറ്റുചെണ്ട് ഇംഗ്ലീഷ് വിലാസം https://ml.wikipedia.org/wiki/Homonoia_retusa
തെക്കേ ഇന്ത്യ തദ്ദേശവാസിയായ നദീതീരങ്ങളിൽ കാണപ്പെടുന്ന ഒരു സസ്യമാണ് ആറ്റുചെണ്ട് .
( ശാസ്ത്രീയനാമം : Homonoia retusa ) .
പുഴകളിലെ കല്ലുനിറഞ്ഞ പ്രദേശങ്ങളിലാണ് വളരുന്നത്.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും http://keralaplants.in/keralaplantsdetails.aspx?id=Homonoia_retusa Archived 2017-02-12 at the Wayback Machine .
http://www.iucnredlist.org/details/177264/0 Media related to Homonoia retusa at Wikimedia Commons Homonoia retusa എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ആലീസ് കൂപ്പർ ഇംഗ്ലീഷ് വിലാസം https://ml.wikipedia.org/wiki/Alice_Cooper
ഒരു അമേരിക്കൻ ഗായകനും , ഗാനരചയിതാവും, നടനുമാണ് ആലീസ് കൂപ്പർ (ജനനം വിൻസെന്റ് ഡാമൺ ഫർണിയർ ; ഫെബ്രുവരി 4, 1948).
50 വർഷത്തിലധികമായി സംഗീത രംഗത്തുള്ള ഇദ്ദേഹത്തിന്റെ രസകരമായ ശബ്ദം അതുപോലെ ഗില്ലറ്റിനുകൾ, ഇലക്ട്രിക് കസേരകൾ, വ്യാജ രക്തം, മാരകമായ പാമ്പുകൾ, കുഞ്ഞു പാവകൾ, ഡ്യുവലിംഗ് വാളുകൾ എന്നിവ ഉപയോഗിച്ചിട്ടു കൊണ്ടുള്ള സ്റ്റേജ് ഷോകളും , കൂപ്പറിനെ " ഷോക്ക് റോക്കിന്റെ ഗോഡ്ഫാദർ" അല്ലെങ്കിൽ "ഷോക്ക് റോക്കിന്റെ പിതാവ്" എന്ന പേരിൽ അറിയപ്പെടാൻ കാരണമായി.
ഹൊറർ സിനിമകൾ, വാഡെവിൽ, ഗാരേജ് റോക്ക് എന്നിവയിൽ നിന്ന് ആളുകളെ ഞെട്ടിക്കുന്നതിനായി ഭീമാകാരവും നാടകീയവുമായ ഒരു റോക്ക് ബ്രാൻഡിന് കൂപ്പർ രൂപകൽപ്പന ചെയ്തു.
അരിസോണയിലെ ഫീനിക്സിൽ നിന്നുള്ള ഇദ്ദേഹം 1960 കളുടെ അവസാനത്തിൽ മിഷിഗനിലെ ഡെട്രോയിറ്റിലേക്ക് താമസം മാറിയതിനുശേഷമാണ് ഫർണിയർ എന്ന തന്റെ പേരു മാറ്റി താൻ പാടുകയും, ഹാർമോണിക്ക വായിക്കുകയും ചെയ്തിരുന്ന ഒരു സംഗീത ബാൻഡായിരുന്ന "ആലീസ് കൂപ്പർ" എന്ന പേര് തന്റെ പേരായി സ്വീകരിച്ചിരുന്നത്.
ലീഡ് ഗിറ്റാറിൽ ഗ്ലെൻ ബക്സ്റ്റൺ , റിഥം ഗിറ്റാറിൽ മൈക്കൽ ബ്രൂസ് , ബാസ് ഗിറ്റാറിൽ ഡെന്നിസ് ഡൺവേ , ഡ്രംസിൽ നീൽ സ്മിത്ത് എന്നിവരായിരുന്നു ആലീസ് കൂപ്പർ സംഗീത സംഘത്തിലെ അംഗങ്ങൾ.
ആലീസ് കൂപ്പർ ബാൻഡ് തങ്ങളുടെ ആദ്യ ആൽബം 1969 ലാണ് പുറത്തിറക്കിയിരുന്നത്.
1971 ലെ മൂന്നാമത്തെ സ്റ്റുഡിയോ ആൽബമായ ലവ് ഇറ്റ് ടു ഡെത്തിൽ നിന്നുള്ള " ഐ ആം എയിറ്റീൻ " എന്ന ഹിറ്റ് ഗാനത്തിലൂടെ സംഗീത സംഘം അന്താരാഷ്ട്ര സംഗീതത്തിന്റെ മുഖ്യധാരയിലേക്ക് കടന്നു.
1973 ൽ ആറാമത്തെ സ്റ്റുഡിയോ ആൽബമായ ബില്യൺ ഡോളർ ബേബീസ് ഈ സംഗീത സംഘത്തെ വാണിജ്യപരമായി വളരെ ഉന്നതിയിലെത്തിച്ചു.
2011 ൽ യഥാർത്ഥ ആലീസ് കൂപ്പർ സംഗീത സംഘത്തെ റോക്ക് ആൻഡ് റോൾ ഹാൾ ഓഫ് ഫെയിമിൽ ഉൾപ്പെടുത്തി .
1970 ൽ തന്റെ ഫർണിയർ എന്ന പേര് മാറ്റി ബാൻഡിന്റെ  പേര് സ്വീകരിച്ച ഇദ്ദേഹം 1975-ൽ ഏകാംഗ കലാകാരനായി തന്റെ ആദ്യ ആൽബം വെൽക്കം റ്റു മയ് നൈറ്റ്മേർ എന്ന ആൽബം പുറത്തിറക്കി.
തന്റെ ഡെട്രോയിറ്റ് റോക്ക് വേരുകൾ വികസിപ്പിച്ചെടുത്ത കൂപ്പർ ആർട്ട് റോക്ക്, ഹാർഡ് റോക്ക്, ഹെവി മെറ്റൽ, ന്യൂ വേവ്, ഗ്ലാം മെറ്റൽ, , ഇൻഡസ്ട്രിയൽ റോക്ക് എന്നിവയുൾപ്പെടെ നിരവധി സംഗീത ശൈലികൾ പരീക്ഷിച്ചിട്ടുണ്ട്.
സ്റ്റേജിനു പുറത്തെ തന്റെ തമാശ നിറഞ്ഞ വ്യക്തിത്വത്തിനു പേരുകേട്ട ഇദ്ദേഹത്തെ ലോകത്തിലെ ഏറ്റവും പ്രിയപ്പെട്ട ഹെവി മെറ്റൽ എന്റർടെയ്‌നർ എന്നാണ് ദി റോളിംഗ് സ്റ്റോൺ ആൽബം ഗൈഡ് വിശേഷിപ്പിട്ടുള്ളത്.
ഹെവി മെറ്റൽ സംഗീത ശൈലിയുടെ ശബ്ദവും രൂപവും രൂപപ്പെടുത്താൻ വലിയ പങ്കുവഹിച്ചിട്ടുള്ള ഇദ്ദേഹം.
റോക്ക് ആൻഡ് റോളിനായി പേടിപ്പെടുത്തുന്ന ഇമേജറി ആദ്യമായി അവതരിപ്പിച്ച കലാകാരനാണ്.
ഇദ്ദേഹത്തിന്റെ സ്റ്റേജ്ക്രാഫ്റ്റും ഷോമാൻ‌ഷിപ്പും റോക്ക് ആൻഡ്‌ റോൾ സംഗീത വിഭാഗത്തെ വളരെയധികം മാറ്റങ്ങൾക്കു വിധേയമാക്കിയിട്ടുണ്ട്".
സംഗീതത്തിനു പുറമെ, കൂപ്പർ ഒരു ചലച്ചിത്ര നടനും, ഗോൾഫിംഗ് സെലിബ്രിറ്റിയും, റെസ്റ്റോറേറ്ററുമാണ്.